Citește Horoscop săptămânal Berbec. Previziuni pentru perioada 18 – 24 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Berbec și urmarește video Uranissima.
Horoscop săptămânal Berbec – 18 – 24 mai 2024
În prima parte a zilei de 18 mai, neplăceri trecătoare la locul de muncă. Stare de spirit marcată de nerăbdare, de enervare sau de ostilitate față de ipostazele în care Berbecii se vor afla și pe care vor fi obligați să le gestioneze. Detalii care încurcă buna desfășurare a unei activități profesionale sau domestice.
Între 18 mai, după ora 13:23′, și începutul zilei de 21 mai, abordări inegale ca implicare și eficiență: nativii vor fi activi, dinamici, determinați, nerăbdători să ducă la bun sfârșit un plan (proiect, înțelegere, contract, negocierile), iar partenerii lor vor fi ezitanți, nehotărâți sau vor dori să „scape” de corvezile ce incumbă unei relații parteneriale.
Pe 20 mai, Soarele va intra în zodia Gemenilor și, până pe 20 iunie, va străbate sectorul comunicării și al învățăturii ori al deplasărilor, timp în care va fi susținut și nuanțat de planeta Venus, care, pe 23 mai, va intra în zodia Gemenilor și, până pe 17 iunie, va crea culoare favorabile pentru manifestarea nativilor în spațiul public (interviuri, spectacole, examene, conferințe), mai ales între 30 mai și 10 iunie.
Între 21 mai, după ora 1:34′, și dimineața zilei de 23 mai, stres provocat de o discuție, de o informație, de turnura pe care o pot lua relațiilor nativilor cu una sau mai multe persoane care vizează același beneficiu financiar sau material pentru care „se luptă”. Protecție oferită de ultima conjuncție a celor doi Benefici în zodia Taurului pentru următorii doisprezece ani față de o eventuală pierdere sau riscul de a fi păcăliți.
Între 23 mai, după ora 11:24′, și 24 mai, evoluția sectorului conștiinței, al atașamentelor fundamentale sau al planurilor majore profesionale va fi sub influența Lunii Pline în Săgetător, din 23 mai, care la va indica nativilor soluția sau calea ce trebuie urmată pentru a-și atinge scopul; decizii în a căror motivație străinătatea va juca un rol important.